Megazone » Synttärit
Järjestä lapsellesi ikimuistoiset, liikunnalliset ja riemukkaat synttärit Megazonessa. Synttäripakettimme ovat tarkoitettu n. 7 – 15-vuotiaille lapsille ja vähintään kuuden henkilön ryhmille. Kysy pienemmälle porukalle tai isommille juhlijoille muita vaihtoehtojamme.
Valitse omalle sankarillenne sopiva synttäripaketti sekä maistuvin menu ja varaa juhlat hyvissä ajoin. Varaathan paikkoja riittävästi! Henkilömäärää voi tarvittaessa korjata alaspäin vielä muutamaa päivää ennen juhlia ja sairaustapauksissa vaikka edellisenä päivänä, mutta pelaajien määrän lisääminen voi joskus olla mahdotonta.
Synttäripakettimme toimivat 'avaimet käteen -periaatteella', joten se on myös vanhemmille vaivatonta. Pelien jälkeen tarjoiluiden lomassa puidaan pelituloksia omassa huoneessa. Käytössämme on kolme erillistä tilaa synttäritarjoiluita varten. Tilat varaamme henkilömäärän mukaisesti.
Valmiit synttäripakettimme sisältävät
Paketin mukaiset ohjatut pelit avoimilla pelivuoroilla. Juhlat aloitetaan peleillä ja pelien jälkeen herkutellaan pelituloksista keskustellen.
Juhlatilan koristeineen. Juhlatilan saa käyttöön viimeistään heti pelien päätyttyä ja tarjoiluista nauttimiseen on varattu aikaa n. 45 min. pelien jälkeen.
Valinnan mukaiset tarjoilut kattauksineen. Valitse mieluisin vaihtoehto synttärimenuista.
Juhliin voit aina tuoda halutessasi oman kakun.
Megasynttärit
Megazonea 3x22 min
Kokonaiskesto 2,5 tuntia
Varaa tästä Megasynttärit
Maxisynttärit - ehdoton suosikkimme
Megazonea 2x22 min
Kokonaiskesto 2 tuntia
Varaa tästä Maxisynttärit
Midisynttärit
Megazonea 1x22 min
Varaa tästä Midisynttärit
Teemme pelihintoihin pieniä tarkistuksia 1.9. alkaen, varaa syksyn synttärit elokuun aikana niin saat ne vielä vanhaan hintaan. Vaikutus synttäripakettien hintoihin/hlö on: Midi +0,50€, Maxi +1,00€ ja Mega +1,50€
Herkkusetillä 20,00 27,50 35,00
Hodarimenulla 21,50 29,00 36,50
Pizzamenulla 22,50 30,00 37,50
Jättisynttärit
Kun haluatte synttäreille yksityiset pelit, kannattaa paketiksi valita Jättisynttärit. Vaihtoehto sopii hyvin isommille ryhmille tai vaikkapa kimppakemuihin.
Yksityistunti Megazonea, tunnin aikana pelataan 3x17 min. pelit
Juhlapöytä koristeineen kabinetissa
Hinta henkilömäärästä riippumatta (max 33 yhtäaikaista pelaajaa) 595 € + valintanne mukaiset tarjoilut kattauksineen.
Varaa tästä Jättisynttärit
Valmiista synttärimenuistamme voit valita juhliinne sopivat tarjoilut. Tarjoilu sisältyy valitsemanne synttäripaketin hintaan. Sulkeissa oleva yksikköhinta on ilmoitettu mahdollisia lisätilauksia varten. Tarjoilun hinta sisältää tilavuokran, huoneen koristelun ja tarjoilun mukaisen kattauksen.
Synttärimenut:
Herkkusetti (10,50/hlö)
Sipsejä ja popcornia
Limua ja mehua
Hodarimenu (12,00/hlö)
Pizzamenu (13,00/hlö)
Pizza-sliceja kolmella eri täytevaihtoehdolla
(1/2 pizzaa/hlö, täytteinä pepperoni ja kinkku-ananas)
Pizzat toimittaa Flamingon Pizza Rax muut tuotteet toimittaa Megazone. Pizzat ovat laktoosittomia. Limuina tarjoilemme pääsääntöisesti 2 - 3 suosikkimakua, makutoivomuksia voi esittää paikan päällä. Pystymme huomioimaan yleisimmät erityisruokavaliot, mutta ilmoitathan niistä meille aina hyvissä ajoin ennen tapahtumaa. Vaikeasti allergisille kannattaa tuoda omat eväät. Tiloissamme käsitellään tuotteita, jotka voivat sisältää allergeenejä, kuten pähkinä ja maito. Halutessanne voitte tuoda lisäksi oman kakun, mutta muistathan tällöin myös kakun tarjoiluastiat.
Voitte tuoda juhlienne tarjoilut halutessanne myös itse. Tällöin veloitamme pelimaksun lisäksi tilavuokran: partyroom 40 €/h tai VIP-kabinetti 65 €/h, minimi varausaika 1 h - suosittelemme varaamaan tilan 1,5 tunniksi, jolloin teillä on hyvin aikaa laittaa tarjoilut esille viimeisen pelin aikana. Tarjoiluastiat tulee asiakkaan tuoda omille tarjoiluille itse. Kylmäsäilytys ja mikroaaltouuni löytyvät ainoastaan VIP-kabinetista. Omien tarjoiluiden jäljet tulee asiakkaan siivota itse ennen huoneen luovutusta (mahdollisesti tarvittavat siivousvälineet saa henkilökunnalta).
Jos haluat synttärit omilla tarjoiluilla niin ota meihin yhteyttä varauksen tehdäksesi.
Synttäreiden kulku Megazonessa
1. Koko juhlaväen tulee saapua paikalle 15 min. ennen varauksen alkua
2. Pääsääntöisesti juhlissa pelataan aina ensin kaikki varaukseen sisältyvät pelit peräkkäin, pelien välissä on vain lyhyet tauot pisteiden katsomista varten
3. Vaatteet säilytetään pelien ajan varustetilan naulakoissa
4. Juhlahuoneen saatte käyttöönne viimeistään heti pelien päätyttyä kun huone on saatu valmiiksi edellisten juhlijoiden jäljiltä
5. Juhlien päättymisajan kutsuun voi laittaa siten, että juhlat päättyvät 45 min. tarjoiluiden alkamisesta
Esimerkki juhlien ohjelmasta:
Varauksen tyyppi: Maxisynttärit klo 16-18
Laita kutsuun juhlien ajaksi 15:45 - 17:45, muistuta vieraitanne, että paikalla tulee olla ajoissa.
15:45 Koko juhlaväki saapuu paikalle
- ilmoittautuminen henkilökunnalle kassalla, maksaminen ja mahdolliset vaatteiden vaihdot sekä wc-käynnit
15:50 Vieraat asettuvat aulaan istumaan ja odottamaan peliin ohjeistusta
- katsotaan ohjeistusvideo, jaetaan joukkueet ja siirrytään laittamaan varusteita päälle henkilökunnan ohjeiden mukaan
- henkilökuntamme auttaa varusteiden kanssa sekä antaa lisäohjeita tarpeen mukaan
- pelien aikana vanhemmat voivat käväistä vaikka kahvilla, jos eivät osallistu peleihin. Juhlatilan saa käyttöön viimeistään pelien päätyttyä.
16:00 Ensimmäinen peli alkaa
- pelin kesto on 22 min., pelin jälkeen katsotaan tulokset ja henkilökunnan ohjeiden mukaan valmistaudutaan seuraavaan mittelöön
16:30 Toinen peli alkaa
17:00 Pelit on pelattu ja juhlaväki siirtyy juhlatilaan nauttimaan tarjoiluista ja avaamaan lahjoja
- tilaan on katettu valmiiksi astiat sekä pakettiin sisältyvät karkit, sipsit, limut ja jädet
- tilaukseen sisältyvät pakkaamattomat tarjoilut tuomme n. +/- 10 min. sisällä
- pelien pistelaput henkilökunta tulee jakamaan juhlatilaan herkuttelun aikana
- jos jotain tilauksestanne puuttuu niin kysyttehän niitä henkilökunnaltamme
17:45 Juhlat päättyvät
- henkilökuntamme siivoaa kaikki normaalit jäljet ja omat kattauksemme, mutta asiakkaan tulee huolehtia siitä, että omien tarjoiluiden jäljet,
kaatuneet limut tai muut asiaan kuulumattomat sotkut on siivottu. Pidätämme oikeuden veloittaa ylimääräisestä sotkusta erillisen siivousmaksun.
Tulosta ja täytä puuttuvat tiedot synttärikutsuun. Lataa kutsu tästä (pdf)
Muistathan, että koko juhlaväen tulee olla paikalla 15 min. ennen varsinaisen varauksen alkua - pelikierrokset käynnistyvät aina tasalta ja puolelta.
Vinkki: tulosta tarvittava määrä kutsuja valkoiselle paperille, leikkaa ääriviivoja pitkin ja liimaa mustalle A5-kokoiselle kartongille.
Toimita kutsut hyvissä ajoin ja pyydä vastaus vähintään 5 vrk ennen tapahtumaa, jolloin ehdit hyvin ilmoittaa meille mahdolliset peruutukset.